钦定古今图书集成/明伦汇编/闺媛典/第283卷 > 皇清十六 > 贺向峻妻史氏
## 钦定古今图书集成/明伦汇编/闺媛典/第283卷 > 皇清十六 > 贺向峻妻史氏

按《镇江府志》：史氏，溧阳人，丹阳贺向峻妻。向峻有名诸生间，年少负气节，乙酉遇乱，战死。史氏年二十，抱一岁子理昭，誓死守节。理昭长，督课至严，不以一子故姑息，常谕之曰：“第读书绍家学，功名非儿事也。” 中年癯然如衰老，家贫操作弥苦。宗党欲上其事于有司，坚却而止。